Ons word baie gebombardeer deur e-posse, sms'e en in die media oor goedkoper premies en geld terug as jy nie eis nie.
Mens mag natuurlik nie hier name noem nie, maar daar is versekeringsmaatskappye wat geweldig groot adverteer, wat regtig vol nonsens is as dit by uitbetaal kom. Nee wat, ek glo bly by die Goeie Ou Gevestigde Stallwarts in versekering. My skoondogter is oor die makelaars van so 'n maatskappy in die Ooskaap en behartig baie eise, en sy het my al baie stories vertel.
En ja, mens moet maar alles ordentlik verseker. Die inhoud van jou huis en karavaan is in elk geval nie onbetaalbaar duur om te verseker nie, so waarom skimp daarmee? Ons karavaan se inhoud is apart verseker vir 'n bepaalde bedrag. Die maksimum wat hul dus sal uitbetaal is waarvoor jy verseker het. En om groot bybetalings te he is ook nie lekker nie. Motorversekering is bietjie duur maar mens kan dit verstaan in vandag se tye. Kyk net wat kos dit om 'n klein partjie te vervang op 'n motor.
Die firmas wat gewoonlik die laagste premies adverteer of kwoteer kan dit bekostig, want hulle betaal ook die minste uit. Probeer bietjie as individu teen 'n versekeringsmaatskappy se regspan baklei en kyk wie se geld (regskoste) eerste opraak. Betaal eerder 'n premie by 'n gevestigde versekeringsmaatskappy met 'n goeie naam, al is dit hoër. As dit dan moet, verseker eerder dan net die dinge wat krities is as om te sit met 'n maatskappy wat elke moontlike ontsnaproete uitbuit.
Armand, Nee wat dit is mos nie afdwaal van die onderwerp nie. Huise met of sonder grasdakke is mos deel van die onderwerp. Netso met lapas. Dit is goed dat jy dit genoem het. Almal besef dalk nie dat hulle 'n perd opsaal met die bou van 'n lapa nie. Veral as dit te naby aan die huis is nie. Ek wonder wie is eerlik genoeg om hier op die forum te erken dat sy karavaan nie verseker is nie? Myne staan onder 'n afdak met 'n ho� heining en hekke om en is wel verseker, maar op die oomblik geen inhoudversekering nie.
t.o.v karevaan, ek het mos 'n ou 1998 jurgens Explorer aangekoop, en toe ge-upgrade na my wense, en na ek dit las gedoen het, het ek my versekering verwittig, en hulle het toe bewyse gesoek waar ek toe vir hul my kwotansies asook fotos gestuur het, en die karevaan toe verseker het teen amper die prys van 'n nuwe 2e handse ene. maar jy vra my nou self vas oor karevaan inhoud versekering, dink daar het ek maar 'n skrale R3000 as ek nou so vinnig dink (en dit moet kos, klere, ens wat mens saam sleep cover )
Schalk, ek het 3M van my huis af 'n 45vk meter lapa, nou, my lapa is 20 jaar oud en dit raak nou tyd vir oordoen.
Kan jy asb vir my sê wat jy van die Harvey teels (gras) dink, ek het dit ook al oorweeg. Byvoorbaad dankie, ek waardeer jou terugvoer.
die voordeel is 2 voudig, jy kry nogsteeds die lapa effek as jy binne in die lap is, en buite lyk dit net baja netjieser soos die tyd verloop
Ben, Soos Armand ook s�, dit is absoluut 'n wenner. Ek kan vir jou foto's e-pos. Stuur my 'n mail dan stuur ek fotos want ek sukkel om dit hier te plaas. Ek kan dit regtig aanbeveel.
Teels is baie swaar en soms waai die wind die teels af. Harvey Thatch behou nogal die karakter veral as jy onder die dak sit en nogsteeds die gras sien. Baie lig in gewig.
Jy weet Philip, as ons nie eis nie is ons koning en is ons premie goed en welkom totdat jy eis soos in jou geval. Ons sal nogal wil weet by wie jy verseker is. Is dit die outomatiese generaal? Ek sal in so 'n geval dadelik begin rondkyk vir 'n ander verskaffer. Ons is by die geel sambreel en het darem nog nooit so iets ondervind nie. Ons is al meer as 32 jaar by hulle verseker. Touch wood!
Maak altyd seker dat die makelaar deur die fynskrif gaan met jou. Lapas is 'n baie groot issue aangesien die goed maklik afbrand, dit gebeur nogal baie, veral op Saterdae... Die een issue wat kan lei tot 'n moeilike eis is bv. dat die skoorsteen op 'n sekere hoogte moet wees van die nok van die grasdak, en as dit nie is gaan jou eis ook weg waai soos die rook. Dan mbt die karavaan wat ek sal doen is om die inhoud reg te verseker. Dit is rerig nie duur nie. Maak ook seker die goed soos klere, kamp goed, Air-Con, mover en Rally tent by jou bedrag is. Die problem wat mense kry met die inhoud is nie noodwendig by jou huis of stoor plek nie. Dit is wanner jy ry, kamp en natuurlik diefstal. Ek het al baie die som gedoen en 'n mens skrik nogal as jy alles bymekaar tel. Vervang alles binne die karavaan. My karavaan se inhoud is vir R 50,000 verseker en dit kos my 'n hele R74 per maand.